
I. 

ATURAM  efle  morborum  medicatricem  jam  dudum  agno¬ 
verat  Hippocrates ;  nullumque  vulgatius  eft  axioma  apud  anti¬ 
quiores  Medicinae  magiftros.  Quantis  autem  viribus  tam  falu- 
tares  praeftet  effedus  ex  fuppurationis  opere  pulcherrime  patet : 
nihil  enim  aliud  eft  quam  Naturae  conamen  ad  ejicienda  omnia  illa 
vitali  fluidorum  motui  prorsus  inepta ,  quae  in  vulneribus ,  in  ulce¬ 
ribus  &  in  diaerefibus  Chirurgicis ,  carni  farciendae ,  coalituris  partibus ,  &  vafculis 
iterum  intertexendis ,  omnino  obftant.  Illud  autem  Natura  perficit  atterendo  foli- 
dorum  fimul  &  fluidorum  moleculas  ,  ita  ut  penitus  refolvantur  in  humorem  al¬ 
bum  ,  pinguem ,  tenacem ,  aequabilem ,  &  minime  foetidum  qui  Puris  nomi¬ 
ne  donatur.  Cum  leve  vulnus  eft  ,  ab  acuto  telo  inflidum ,  &  in  partes  fangui- 
neis  vafculis  non  multum  refertas ,  tunc  abfque  fuppuratione  ad  cicatricem 
perduci  poteft.  Si  autem  amplum  fit  vulnus ,  gravis  exfurgat  inflammatio  & 
carnes  collifae  lacerataeque  fint,  in  Pus  verfte  tabefcere  debent ,  ut  optime  an¬ 
notavit  divinus  fenex  (a).  In  vulnere  fanguis  ftatim  effluit,  fed  brevi  con-  (a)  n([ 
tradis  fedorum  vaforum  orificiis ,  fiunt  obftrudiones ,  vera  oritur  inflamma-  S2tt,V1, 
no,  Peragitur  codio  quaedam  materiei  ruptis  vafis  impadae,  quae  dein  fepa- 

ratur  a  vivis  partibus ,  una  cum  imperviis  vaforum  finibus.  Legitima  fic  inftitur- 
tur  fuppuratio  ,  quas  quidem  nonnifi  a  motus  vitalis  adione  repetenda  venit» 

I  I* 

IN  oris ,  feu  ,  ut  aiunt  ,  in  labiis  vulnerum  ,  duplicis  generis  reperiuntur 
vafa,  Alia  per  medium  feda  hiulcis  orificiis  fanguineum  laticem  evomunt 
alia  quae  integra  permanfere  fauciata;  partis  nutritioni  confervationique  infer- 
viunt.  Citato  itaque  &  uberi  fluxu  cruentus  ille  humor  exprimitur  e  vafis  rup¬ 
tis  ;  fed  poftea  inanitio  quadam  in  ipfis  fuccedit ,  contrahuntur  eorum  ofcu- 
la ,  ex  his  repellitur  fanguis  ;  hac  ergo  ratione  magis  expanduntur  integra 
vafa  in  quibus  viget  humorum  circuitus*  Supprimitur  tandem  omnis  effluxus 
five  ab  hiantium  orificiorum  conftridione  ,  five  a  compreffione  vaforum  vi¬ 
cinorum  quae  laefionem  haud  acceperunt.  Majori  folito  copia  in  haec  derivan— 
tur  humores,  turgefcunt,  diftenduntur  parietes  eorum.  Magno  dein  impetu 
infurgunt  corporis  vires  ,  vividius  ofcillant  vaforum  integrorum  fibrae  y  hinc 
dolor ,  tumor  ,  rubor  &  aeftus.  At  tunc  non  modo  pars  vulnerata  afficitur  *, 
contufflo  enim  toto  fyftemate  nerveo ,  corpus  univerfum  in  confenfum  trahi¬ 
tur  ,  &  quafi  contremifcit  ,  acutaque  febris  excitatur.  Sic  itaque,  ope  viriunt 
illarum  infurgentium  ,  fit  codio  vera  materiei  impadae  vafis  ruptis  indefinen- 
ter  compreflis  &  quafi  attritis  a  vivida  arteriarum  adione.  Perada  tandem , 
circa  diem  feptimum  ,  falutari  illa  concodione  ,  impervia  vaforum  extrema 
una  cum  ftagnante  qua  turgent  materie,  refolvuntur  in  liquamen  fatis  fpiffimr 
fubalbicans  &  aequabile  quod  Pus  vocant.  Ut  legitimum  igitur  conficia¬ 
tur  Pus. ,  eadem  requiritur  codio  ac  in  febribus  putridis  ut  appareat  in 
urina  fedimentum  illud  leve,  album,  quod  tam  faufti  ominis  efi  (a).  Propria, 
igitur  vi  fuppurationis  opus  molitur  Natura  haud  diffimili  mechanifmo  ac  in 
febribus  crifis  excitatur.  Hinc  in  magnis  vulneribus  legitima  nunquam  adefb 
fuppuratio,  quin  &  fimul  appareant  crifeos  ,  fivefolutaa  materiei  figna,  &  po- 
tiffimum  in  urinis  hypoftafis  illa  levis  &  alba,  quae  tanquam  optimum  fignunv 
jure  ac  merito  laudatur  a  Galeno  (b) ,  ubi  de  fuppuratione  verba  facit. 

11  I. 

PU  S  itaque  non  effqrmatur  extra  vafa ;  fangpis  in  cavitate  quadam  effufus 
in  Pus  minime  convertitur,  ut  contendunt  nonnulli.  Corrumpitur  quidem  , 
abitque  in  aliquid  putridi,  (eu  in  tabum,  cadaverofum  fetorem  olens:  fed  Pus 
verum  nullo  modo  perfici  poteft  nifi  a  vi  vitae,  feu  a  Natura  fefe  ab  inerti  &  noxia 
farcina  expediente  qua  gravatur  pars ,  cicatricique  obfiftitur.  Contrarium  ta* 
men  fequi  libenter  crederetur  ex  illa  Hippocratis  fententia  :  (a)  fi  in  ventrem 
fanguis  effufus  fuerit  p roter  naturam ,  necejfe  eft  fuppurari.  Verum  fidae  illud  repu¬ 
gnare  obfervationi  optime  annotavit  expertiflimus  Galenus ,  Hippocratemque 
haud  proprie  fuppurationis  verbum  hic  accepiffle  ,  fed  tantum  pro  conver- 
fione  in  faniem  ,  aut  pro  fanguinis  quadam  depravatione.  Alibi  vero  ( b  )  fup- 
purationem  a  putredine  vix  difcernere  videretur  divinus  fenex,  ubi  carnes  con*- 
tufas  necefflarib  putrefcere  affirmat.  Sed  probe  hic  adhuc  attendendum  cum 
Galeno  quod  duplex  putredinis  genus  admittebat/alterum  ,  vincente  Natura, 
alterum  vero ,  devida ;  ita  ut ,  loco  citato ,  per  putredinem-  intelligenda  fit  tantum 
depravatarum  partium  degeneratio  quaedam,  feu  codio  necelfaria  ut  a  parti* 
bus  fanis,  vidrice  Natura  ,  feparari  queant.  Si  igitur  vires  vitales ,  quae  in  fup* 
purationis  opere  tanta  praeftant ,  imbecilliores  deprehendantur  ,  eas  profedo 
adjuvare  vel  follicitare  valet  medicamentum  roborans;  fi  e  contrario  validio¬ 
res,  vehementiori  earurn  impetui  reprimendo,  haud  impar  effle  idem  remedii 
genus  experientia  duce  comprobandum  eft» 


....  IV. 

HAUD  raro  accidit  vulneratum ,  aut  operationem  Chirurgicam  expertum , 
cachetfticum  efle ,  &  adeo  imbecillem  ut  alimentorum  nonnifi  prava  fiat 
digeftio,  hsmatofifque  omnino  imperfetfta.  Hinc  Pus  minime  laudabile  gene* 
ratur ,  fed  ichorofum  ,  tenue  ,  acre  ,  corrofivum  ;  vulnus  carne  fpongiofa  for- 
defcit ,  contabefcit ;  febri  hedilca  corripitur  aeger,  exhauftufque  tandem  de 
vita  periclitatur.  Hoc  in  cafu  fruftra  Unguentorum,  Topicorumque  genus  om¬ 
ne  adhibebit  Chirurgi  diligentia.  Tantis  malis  obviam  ire  Medici  munus  eft. 
Salutarem  hunc  attinget  fcopum  fi  fibris  laxioribus  tonum  conciliet ,  fi  corpo¬ 
ri  robur  addat  ,virefque  redintegret,  ut  rite  fundtiones  exerceri  queant.  Ni¬ 
hil  autem  certius  ad  haec  conducere  valebit  quam  cortex  Peruvianus,  cujus  vi* 
res,  in  his  adimplendis  indicationibus  y  jam  toties  apud  Medicorum  orbem  ce¬ 
lebratae  fuerunt.  Hac  potiflimum  ratione  ,  in  gangraena ,  exteris  medicamen¬ 
tis  internis  (a)  palmam  praeripit,  ut  patet  variis  experimentis  &  obfervatio- 
nibus  Medicorum  praefertim  Edinburgenfium  ;  quae  quidem  inconcufla  manent , 
invitis  inanibus  illis  quae  nuper  objecit  Anglus  aliunde  haud  incelebris  nomine 
Sharp  (b  '),  Cum  haec  probe  noviflet  Clar,  JWonroo ,  corticem  illum  infignem 
in  variolis  mali  generis  adhibere  non  dubitavit ,  ubi  pufbulae  vix  ad  fuppura- 
tionem  perduci  pofle  videbantur  ,  aderantque  petechiae,  aut  exanthemata  ,  quae 
gangrsns  metum  incutiebant.  Hujus  autem  medicaminis  ufu  ,  tenuis  veficu- 
larum  fanies  in  Pus  legitimum  ( c )  vertebatur,  ac  petechis  maligns  paulatim 
evanefeebant.  Tam  felices  habuit  eventus  ut  brevi  apud  Medicos  complures 
methodus  illa  non  fine  magno  plaufu  excepta  fuerit.  Pari  cum  fucceffu  prae- 
feriptum  fuit  kina-kina ,  ut  promoveretur  fuppuratio ,  poft  magnas  operatio¬ 
nes  Chirurgicas ,  artuum  amputationes  r.  g.  Lithotomiam,  Bubonocelen,  Hy- 
•  drocelen  ,  &c.  Quam  eximios  prseftet  effedtus  in  fciopetorura  vulneribus  varis 
teftantur  obfervationes  ( d ).  Juvenis-  cujus  itftu  felopeti  graviflime  fauciati  fue¬ 
rat  pulmones,  (e)  ingenti  quantitate  Puris  foetidi  excreta  per  tres  annos  &  am¬ 
plius,  diuturno  ladtis  &  Peruviani  corticis  ufu  curatus  fuit.  * 

Verum  fi  in  juvene  robufto,  poft  inftitutam  operationem  Chirurgicam ,  vehe¬ 
mens  oriatur  inflammatio ,  febre  ,  vigiliis  ,  fiti,  doloribus  &c.  ftipata  ,  nulla  ob 
orgafmum  fit  fuppuratio ,  timendiqtie  locus  eft  ne  gangraena  vulneratas  partes 
invadat ,  praefertim  ubi  maxime  contufae,  dilacerataeque  funt ,  ut  v.  g.  in  calculi 
fecftione  per  magnum,  ut  vocant,  apparatum  fieri confuevit.  Sanguinem  tunc  mit¬ 
ti  j,ubet  Medicus  pro  aegri  viribus ,  varia  antiphlogiftica  praeferibit,  cum  tenuiori 
dista  ex  vegetabilibus  potiflimum  deprompta  ;  fed  faufto  cum  fucceffu  exhibe¬ 
tur  ,  uno  &  eodem  tempore,  Peruvianus  cortex  ,  cui  etiam  addi  poffunt  medi¬ 
camenta  quaedam  temperantia  ,  quae  vehementiores  motus  reprimere  valeant.  Sic 
in  ufum  vocato  cortice,  per  primos  feptenarios  aut  novenarios  dies,  non  adeo 
gravis  excitatur  inflammatio ,  promovetur  codlio  illa  fuppurationi  omnino  ne- 
ceffaria,  cujus  quidem  cotftionis  nulla  unquam  apparent  ligna,  perdurante- or- 
gafmo  feu  phogode  ftatu. 

In  laudatis  autem  cafibus  exhibetur  Kina-kina  fub  for-  J  tiorum  ,  per  duodecim  dies ,  donec  robur  corpori  accedat,, 
a  pulveris  ,  quarta  quaque  hora  ,  ad  fcrupulos  duos  vel  1  legitimique  puris  notae  appareant, 
oraciimam  unam,  cum  conferva  a»t  fyrupo  corticis  auran-  | 

V. 

AT,  inquies ,  quomodo  falubre  poflit  effe  kina-kina  in  vulneribus  valrdus 
inflammationi  &  gangrenx  obnoxiis ,  ficut  &  in  iis  ubi  dejetflus  fibrarum 
tonus ,  yires  languentes ,  nimiufque  lymphaticorum  humorum  affiuxus  contra-. 

riam  curationem  poftulare  videntur.  Verum  certiflimis  conflat  -obfervationibus 
corticem  illum  nimiam  folidorum  tenfionem  ( a  )  minuere,  eorumque  irritatio¬ 
nes  a  doloribus  ortas ,  ficut  &  etiam  fpafmos  compefcere  :  quippe  vividiorem 
fibrarum  adtionem  ,  vehementioremque  fanguinis  motum  reprimit ,  ideoque, 
non  negle&is  etiam  aliis  auxiliis ,  codtioni ,  fuppurationique  maximopere  favet, 
Fruftra  objiceretur  vim  quam  hic  cortici  noftro  tribuimus ,  miniis  bene  con¬ 
gruere  cum  fpecifica  virtute ,  qua  tam  efficaciter  febres  intermittentes  debellare 
valet :  harum  enim  curationi  magis  forfan  conducit ,  vafculorum  fpafmos  con- 
ftridlionefque  refolvendo ,  quam  humoribus  fluiditatem  ,  folidifque  vibratilita- 
tem  conciliando.Hucufque,fola  fere  experientia  duce,  deplerorumque  medicami¬ 
num  viribus  judicare  nobis  datum  fuit  (b)  :  mechanifmus  autem ,  quo  in  oeco¬ 
nomiam  animalem  fuos  edant  elfedus ,  tam  opacis  latet  plerumque  tenebris  ob¬ 
volutus  ,  ut  vix  de  his  aliquid  certi  pronunciari  queat.  In  altero  vero  ftatu  ,  kina- 
kina  laxiora  folida  ad  priftinum  tonum  reftituit  ,  blandum  circuitus  motum 
humoribus  impertit  ,  fecreriones  promovet  ,  dejedfas  vires  refocillat  ,  cor- 
pufque  imbecille  &  cache&icum  adeo  corroborat,  ut  pus  rite  perfici  poffit.  Ali¬ 
quoties  tamen  accidit  aegrum  tam  debilem  efle,  aut  humores  adeo  fpiflos  & 
tenaces,  ut  cortex  a  primis  viis  in  fanguinem  vix  perduci  queat.  Tunc  pruden¬ 
tis  eft  Medici  remedia  quaedam  incifiva,  aperientia,  (imul  praefcribere ,  quae  kinae- 
kinae  in  fecundas  vias  tranfmiffionem,  ipfiufque  per  totum  corpus  difiributionera 
adjuvare  valeant.  His  igitur  rationibus  &  experimentis  freti  concludere  non  du<= 
bitamus. 

Ergo  legitima  vulnerum  fuppurationi  promovenda  cortex  Peruvianus. 

